laion/Wikipedia-Exotic huggingface dataset:
Neutraalne sportlane

Volitatud neutraalne sportlane (ANA-Authorised Neutral Athletes) on kategooria, mille alusel saavad Venemaa sportlased võistelda rahvusvahelistel võistlustel pärast 2014. aasta detsembris esmakordselt ilmsiks tulnud dopinguskandaali. Rahvusvaheline Kergejõustikuliit IAAF kiitis heaks 2017. aasta aprillis Londonis kergejõustiku maailmameistrivõistlustel 19 Venemaa sportlasest koosneva rühma osalemise. IAAF-i 2018. aasta sisemaailmameistrivõistlustel võistles neutraalsetena kokku kaheksa sportlast. IAAF-i 2018. aasta U20 maailmameistrivõistlustel võistles neutraalsetena kokku üheksa sportlast. 2018. aasta kergejõustiku Euroopa meistrivõistlustel võistles neutraalsetena kokku 30 sportlast. Venemaa volitatud neutraalsed sportlased võistlesid Kataris Dohas 2019. aasta kergejõustiku maailmameistrivõistlustel 27. septembrist kuni 6. oktoobrini. Neid esindas 29 sportlast.
Kofani keel

Kofani keel on Ecuadoris ja Colombias räägitav keel, millel kindlaid sugulaskeeli ei ole ja mida peetakse seetõttu isolaatkeeleks. Kofani keel on ohustatud. 2008. aastal rääkis seda Colombias 379 inimest ja Ecuadoris 638 inimest. Kofani keeles on 27-30 konsonantfoneemi ja 10 vokaalfoneemi (sealhulgas 5 nasaliseeritud vokaali). Arvsõnade süsteem on arvul 5 põhinev, kuid tänapäeval kasutatakse loendamisel hispaaniakeelseid arvsõnu. http://www.endangeredlanguages.com/lang/1043 https://phoible.org/inventories/view/1895 "Arhiivikoopia". Originaali arhiivikoopia seisuga 29. september 2019. Vaadatud 29. septembril 2019.{{netiviide}}: CS1 hooldus: arhiivikoopia kasutusel pealkirjana (link) https://www.ethnologue.com/language/con http://www.endangeredlanguages.com/lang/1043 https://glottolog.org/resource/languoid/id/cofa1242
Christopher Moseley

Christopher Moseley (sündinud 1950) on Suurbritannia keeleteadlane, fennougrist, läänemeresoome keelte uurija ja tõlkija. Ta on õppinud Londoni Ülikoolis slaavi ja Ida-Euroopa uuringute Instituudis ning saanud magistrikraadi. Tema uurimisvaldkonnad on uued kirjakeeled (newly written languages) ja geolingvistika. Tõlkinud eesti, läti ja soome keelest. 2007. aastast töötab ta eesti keele õpetajana. Christopher Moseley on rajanud Ohustatud Keelte Fondi(en). Christopher Moseley (2008). Colloquial Estonian. Routledge. ISBN 0415450543. Christopher Moseley, Dace Prauliņš (2015). Colloquial Latvian: The Complete Course for Beginners (Colloquial Series). Routledge. ISBN 9781317306184. Christopher Moseley (2008). Encyclopedia of the World's Endangered Languages. Routledge. ISBN 1-1357-9640-8. Moseley, Christopher (2011). "Language learning targeted for social integration : the cases of Estonia and Latvia". Fenoulhet, Jane (toim). Mobility and Localisation in Language Learning: A View from Languages of the Wider World. Intercultural Studies and Foreign Language Learning (inglise). New York: Peter Lang Publishing. ISBN 9783034301503. Christopher Moseley - Words Without Borders Christopher Moseley koduleht (inglise keeles)
Myria Benedetti

Myria Alexandra Benedetti (tai keeles มีเรีย เบนเนเด็ดตี้; sündinud 6. veebruaril 1975), esinejanimega Nat Myria (นัท มีเรีย), on šveitsi päritolu tai laulja ja näitleja. 40 ยังแจ๋ว! นัท มีเรีย กับความสวยจริงไม่ศัลยกรรม (Sanook.com) Myria Benedetti andmekogus IMDb (inglise)
Liigesevedelik

Liigesevedelik ehk sünoviaalvedelik asub liigeseõõntes, bursades ja kõõlustuppedes mis on vooderdatud sünoviaalmembraaniga. Sõltuval ruumi suurusest sisaldavad need 0,1–3,5 mL liigesevedelikku. Liigesevedelik koosneb plasma ultrafiltraadist ja sünoviaalrakkude poolt sünteesitavast hüaluroonhappest ning on võideks liigesele ja ainsaks toitaineks metaboolselt aktiivsele liigeskõhrele. Normaalne liigesevedelik on selge kahvatukollane viskoosne vedelik. "Liigesevedeliku uuringud" (PDF). Originaali (PDF) arhiivikoopia seisuga 2.12.2021. Vaadatud 30.09.2019.
Paul Olak

Paul Olak (2. august 1880 Liiva – 31. oktoober 1949) oli eesti ajakirjanik, dramaturg ja teatridirektor. Ta õppis aastatel 1890–1895 Muhu ja Karuse kihelkonnakoolis ning lõpetas aastal 1898 Kaarma õpetajate seminari. Ta töötas aastatel 1898–1906 õpetajana ning 1907–1910 Õiguse ja Virulase toimetuses. Aastatel 1910–1922 oli ta ajalehe Tallinna Teataja toimetaja[küsitav]. Aastatel 1922–1933 oli ta Estonia teatri dramaturg. Aastatel 1933–1944 oli ta (vaheaegadega) Estonia teatri direktor. Aastal 1935 ja aastatel 1938–1940 oli ta ühtlasi ajakirja Teater peatoimetaja. Ta on avaldanud reisikirju, vesteid ja teatriarvustusi. Ta oli Ajakirjanike Liidu asutajaid ja aastatel 1924–1926 selle esimees. Põgenes aastal 1944 Rootsi, kus ta ka suri. Ta oli aastatel 1911–1924 abielus Olga Mikuga, aastast 1925 oli ta abielus Gerd Neggoga. Eesti teatri biograafiline leksikon. Tallinn 2000
Olavi Lepp

Olavi Lepp (sündinud 1. oktoobril 1977) on eesti ärijuht. Alates 30. septembrist 2019 on ta Swedbanki Eesti haru juhatuse esimees. Alates sama aasta juunist oli ta peadirektori kohusetäitja. Bakalaureusekraad (cum laude) ärikorralduses ja juhtimises Tartu Ülikoolist. Töötab Swedbankis alates 1997. aastast. 2019–… Juhatuse esimees ja pangajuht, Swedbank AS 2018–2019 Riskijuht, Swedbank AS 2016–2018 Grupi laenu ja maksetoodete üksuse operatsioonide juht, Swedbank AS 2010–2015 Grupi makselahenduste arendusüksuse juht, Swedbank AS 2009–2010 Baltikumi makselahenduste üksuse juht, Swedbank AS 2006–2008 Eesti makselahenduste üksuse juht, Hansapank AS 2000–2006 Tootejuht, Hansapank "Swedbank Eesti juhiks sai Olavi Lepp" ERR, 30. september 2019.
Juhutöö

Juhutöö ehk tööamps on ajutise iseloomuga juhuslikku laadi tööots. See on sageli hooajaline töö, kus tööandjal on teatud perioodil tarvis tavapärasest oluliselt rohkem tööjõudu. Juhutöid tehakse lepingu alusel eelnevalt kokkulepitud tingimustel. Juhutöömajanduse (inglise keeles gig economy) all tuntakse olukorda, kus tööturul pakutavast moodustavad suure osa ajutise iseloomuga tööd. Juhutööliste kvalifikatsioon on erinev, alates nt seenekorjajatest ja lõpetades mingi ühenduse (SRÜ, NATO, EL) tasandil mingi teise ühenduse tasandil (ÜRO, mingi riik, riikide ühendus) tegutsevate nõustajatega (konsultandid). Sõna (Tööamps ) on välja mõeldud iduettevõtte GoWorkaBit poolt, kes hakkas aastal 2014 pakkuma Eestis lühiajalisi paindlikke tööotsi ehk tööampse. GoWorkaBit kirjeldas aastal 2014 tööampsu järgnevalt: "Tööamps on lühiajaline tööots (kestusega kuni 140h), toredas ettevõttes. Sobib tublile ja motiveeritud inimesele ja ei eelda väga spetsiifilisi oskusi ja eelnevat kogemust." "Euroopa Regioonide Komitee arvamus „Ühistarbimise kohalik ja piirkondlik mõõde"". eur-lex.europa.eu (inglise ja eesti). EL. 10.2.2016. Vaadatud 30.9.2019.{{cite web}}: CS1 hooldus: tundmatu keel (link) "Euroopa Majandus- ja Sotsiaalkomitee arvamus teemal „Komisjoni aruanne Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „2017. aasta konkurentsipoliitika aruanne""". eur-lex.europa.eu (inglise ja eesti). EL. 22.3.2019. Vaadatud 30.9.2019.{{cite web}}: CS1 hooldus: tundmatu keel (link) "GoWorkaBit blogi „Mis on tööamps ehk miks tükeldada tööd?"". blog.goworkabit.eu. GWB. 15.10.2014. Vaadatud 12.10.2020. Töötamine ELi institutsioonides
TM-34

TM-34 oli Eesti tankitõrjemiin. Seda toodeti alates 1934. aastast. TM-37
1947. aasta ujumise Euroopa meistrivõistlused

1947. aasta ujumise Euroopa meistrivõistlused toimusid Monacos Monte Carlos 10.–14. septembrini. Monaco korraldas esimest korda Euroopa Ujumisliidu võistlused. Programmis oli kolm ala: ujumine, vettehüpped ja veepall, kus jagati 16 komplekti medaleid. Need olid esimesed sõjajärgsed Euroopa meistrivõistlused ujumises, kuid üldjärjestuses kuuendad ujumise Euroopa meistrivõistlused. Maailmarekord: 55,4 (1948) Alan Ford,  USA Euroopa meister 1938: 59,8 Kees Hoving,  Holland Maailmarekord: 4.38,5 (1941) Bill Smith,  USA Euroopa meister 1938: 4.51,6 Björn Borg,  Rootsi Maailmarekord: 18.58,8 (1938) Tomikatsu Amano,  Jaapan Euroopa meister 1938: 19.55,6 Björn Borg,  Rootsi Maailmarekord: 1.04,0 (1948) Allen Stack,  USA Euroopa meister 1938: 1.09,0 Heinz Schlauch, Saksamaa Maailmarekord: 2.35,0 (1947) Joe Verdeur,  USA Euroopa meister 1938: 2.45,8 Joachim Balke, Saksamaa Maailmarekord: 8:51.5 (1936)  Jaapan Masanori Yusa, Shigeo Sugiura, Masaharu Taguchi, Shigeo Arai Euroopa meister 1938: 9.17,6 Saksamaa Werner Birr, Wolfgang Heimlich, Hans Freese, Werner Plath Maailmarekord: 1.04,6 (1936) Willy den Ouden,  Holland Euroopa meister 1938: 1.06,2 Ragnhild Hveger,  Taani Maailmarekord: 5.00,1 (1940) Ragnhild Hveger,  Taani Euroopa meister 1938: 5.09,0 Ragnhild Hveger,  Taani Maailmarekord: 1.10,9 (1939) Cor Kint,  Holland Euroopa meister 1938: 1.15,0 Cor Kint,  Holland Maailmarekord: 2.49,2 (1947) Nel van Vliet,  Holland Euroopa meister 1938: 3.05,4 Inge Sørensen,  Taani Maailmarekord: 4.27,6 (1938)  Taani Eva Arndt, Gunvor Kraft, Birte Ove-Petersen, Ragnhild Hveger Euroopa meister 1938: 4.31,6  Taani Eva Arndt Riise, Gunvor Kraft, Birte Ove-Petersen, Ragnhild Hveger Euroopa meister 1938: Erhard Weiß, Saksamaa Euroopa meister 1938: Erhard Weiß, Saksamaa Euroopa meister 1938: Betty Slade,  Suurbritannia Euroopa meister 1938: Inge Beeken,  Taani Euroopa meister 1938: Ungari Mihály Bozsi, Jenő Brandi, Olivér Halassy, Gyula Kánásy, Kálmán Kislégi, Ferenc Mezei, István Mezey, István Molnár, János Németh, Miklós Sárkány, József Tolnay
Nungi keel

Nungi keel on Hiina-Tiibeti keelkonna nungi keelte hulka kuuluv keel, mida emakeelena räägivad nungid Birma põhjaosas ja vähesel määral sellega piirneval alal Hiinas. Nungi keel on kriitiliselt ohustatud. Seda räägivad vaid vanad inimesed. Birmas räägib seda umbes 400 ja Hiinas 50 inimest. https://www.ethnologue.com/language/nun http://www.endangeredlanguages.com/lang/4904
TM-37

TM-37 oli Eesti tankitõrjemiin. Miini tootmist alustati 1937. aastal ja see oli edasiarendus TM-34-st. TM-34 Tangitõrjemiini T-M-37 kasutamise ja käsitsemise juhend. Tallinn, Sõjavägede Staavi VI osakond, 1940.
Rivo Jõõras

Rivo Jõõras (2. mai 1965 Tallinn – 18. juuli 1998 Tallinn) oli eesti veemootorisportlane. Lõ­petas 1983. aastal Tallinna 43. Keskkooli ja 1990. aastal peenmehaanikuna Tallinna Tehnikaülikooli. Töötas AS MootorReisid Eurolinesi vedude osakonna juhatajana. Ta hukkus 18. juulil 1998 Harku järvel vabapaatide võistlusklassi O-250 Euroopa meistrivõistluste võistlussõidul. Alustas treeninguid 1977. aastal Noorte Meremeeste Klubi veemotoringis Lembit Aaslav-Kaasiku juhendamisel. 1978 võistlusklassis S-250 (SA) Eesti NSV noortemeister 1981 võistlusklassis S-350 (SB) 2-kordne Eesti NSV noortemeister 1979–1981 võistlusklassis S-250 (SA) 3-kordne NSV Liidu noorte meistrivõistluste pronksmedal 1986–1991 võistlusklassis S-350 (SB) 7-kordne Eesti NSV meister 1992–1995 ja 1997–1998 võistlusklassis O-250 6-kordne Eesti meister 1992–1994 Balti karika võitja Euroopa meistrivõistlustel võistlusklassis O-250: 1997 7. koht 1998 6. koht maailmameistrivõistlustel võistlusklassis O-250: 1992 18. koht 1994 8. koht (sõitis veel Ida-Saksa päritolu Königi mootoriga) 1997 5. koht 1991 Eesti Veemotoliidu juhatuse liige 1992, 1994 ja 1997 Eesti parim veemotosportlane Alates 1999. aastast peetakse tema temanimelist mälestusvõistlust. Tema isa oli veemotosportlane Ilmar-Olav Jõõras. Biograafia ESBL-is Rivo Jõõrase sporditulemused Haud Tallinna Metsakalmistul
Regionaalne integratsioon

Regionaalne integratsioon ehk lõimumine/lõimimine on protsess, kus naaberriigid sõlmivad omavahel kokkuleppe koostöö tihendamiseks ühiste institutsioonide ja reeglite abil.
Pross

Pross on sõle uusaegne edasiarendus, kinnitusnõelaga varustatud rinnaehe, mis hakkas kujunema varauusajal ja arenes lõplikult välja 17.–18. sajandil. Erinevalt sõlest, mis on alati kinnitusvahend, on pross vaid kaunistusliku funktsiooniga. Pross on üks parüüri kohustuslikke komponente. Eesti keelde on sõna jõudnud saksa sõnast Brosche (saksa keeles kasutusel alates 19. sajandist) või prantsuse sõnast broche [brɔʃ], päritolusõnaks võib olla gallorooma-vulgaarladina brocca 'teravik' ladinakeelsest sõnast broccus. 18. sajandi teemantpross 19. sajandi pross eestvaates Sama pross tagantvaates Juugenddekooriga 20. sajandi emailpross Sama pross tagantvaates Sõlg Agraff Agraffnupp Rinnamärk Kokard Ehtenõel https://eki.ee/dict/ekss/index.cgi?Q=pross&F=M http://www.rdklabor.de/wiki/Brosche Brosche. - Reallexikon zur Deutschen Kunstgeschichte https://sonaveeb.ee/search/unif/dlall/dsall/pross/1[alaline kõdulink] https://en.wiktionary.org/wiki/broche Brosche. - Reallexikon zur Deutschen Kunstgeschichte Anziehend: Von der Fibel zur Brosche. – Google Arts and Culture (Pforzheimi ehtemuuseumi sõlgede ja prosside ajalooline ülevaade 900. eKr kuni 2009. aasta, saksa keeles)
18A

18A on Tallinna bussiliin, mis avati 1. oktoobril 2019 ning sõidab Viru Keskusest Urdasse. Alates 4. aprillist 2023 ning sõidab Virust Urdasse. Liin avati pikendusena bussiliinile 18, sõites Nõlvaku peatusest edasi kuni Urda peatuseni ning tehes tagasipöörde Tallinna suunas Topi liiklussõlmel. Liini teenindab Tallinna Linnatranspordi AS ning on käigus kõigil nädalapäevadel. Väljumised 30-55 minuti tagant
SK-39

SK-39 oli Eesti sõjaväe seljakott, mis võeti kasutusele 1939. aastal. Seljakott (E-39). Kirjeldus, kandeviis, ladestuskava. Tallinn, 1940.
Cilja Laud

Cilja Laud (sündinud 1938) on Eesti juudi aktivist. Ta on lõpetanud Leningradi Riikliku Kultuuriinstituudi. Ta töötas 20 aastat Hans Pöögelmanni nimelises Elektrotehnika Tehases patendiuuringute ja infoosakonna juhatajana, seejärel Eesti Rahvusraamatukogu konverentsiteeninduse osakonna juhatajana. Veel on ta töötanud Haridus- ja Teadusministeeriumis rahvusvähemuste hariduse osakonna juhatajana. Ta oli aastatel 1995–2005 Eesti Juudi Kogukonna esimees. 2004 Valgetähe IV klassi teenetemärk 2008 Tallinna teenetemärk Poola teenetemärk[viide?] Eesti riiklike teenetemärkide kavaleride andmebaas presidendi kantselei kodulehel (president.ee). https://www.tallinn.ee/aukodanikud?filter_otsing_aukodanikud_perenimi=Laud&filter_otsing_aukodanikud_eesnimi=Cilja&filter_otsing_aukodanikud_liik=&filter_otsing_aukodanikud_aasta_alates=&filter_otsing_aukodanikud_aasta_kuni=
Uładzimir Makiej

Uładzimir Makiej (valgevene keeles Уладзімір Макей, transkribtsioonis Vladimir Makei; 5. august 1958 Nekraševičy küla, Kareličy rajoon, Hrodna oblast – 26. november 2022) oli Valgevene diplomaat ja poliitik. Ta oli 20. augustist 2012 kuni surmani Valgevene välisminister. Uładzimir Makiej sündis 5. augustil 1958 ja kasvas üles Nekraševičy külas Valgevene NSV-s. Ta lõpetas Luki külakooli kuldmedaliga, 1980 aastal lõpetas Valgevene Riikliku Võõrkeelte Pedagoogilise Instituudi. Seejärel teenis ta aastatel 1980–1992 Nõukogude armee sõjaväeluures GRU-s, olles auastmelt reservpolkovnik. Pärast Nõukogude Liidu lagunemist õppis Makiej aastatel 1992–1993 Austrias Viini diplomaatilises akadeemias. Edasi kulges 1993. aastast Makiej karjäär Valgevene välisministeeriumis. 1993–1996 töötas ta mitmes välisministeeriumi osakonnas, töötades 1995–1996 protokolliosakonna asejuhina. 1996–1999 oli Makiej Valgevene esindaja Euroopa Nõukogus ja Valgevene suursaadiku nõunik Prantsusmaal. 1999–2000 töötas ta välisministeeriumis üleeuroopalise osakonna direktorina. Valgevene lehte andmetel jäi Makiej Valgevene presidendile Alaksandr Łukašenkale silma 90. aastate keskel. Makiej sai tööd presidendikantseleis, kus töötas aastatel 2000–2008 presidendi assistendina ja 2008–2012 presidendi kantseleiülemana, kus haldas kantselei suhtlust poliitiliste organisatsioonidega. 20. augustil 2012 sai Makiej Valgevene välisministri ametikoha, kus juhtis välisministeeriumi Łukašenkale truult kuni oma surmani 26. novembril 2022. Makiej rääkis võõrkeeltena soravalt saksa ja inglise keelt. Ta oli 2008. aastast abielus Vera Poljakova-Makeiga ning tal on kolm last. "Ему доверял Лукашенко. Что известно о Владимире Макее?". Argumentõ i Faktõ. 26. november 2022. "Minister and Deputy Ministers Source: Minister of Foreign Affairs of the Republic of Belarus H.E. Vladimir MAKEI". Valgevene välisministeerium. Vaadatud 27. novembril 2022. ВЕТРОВА, Алла (26. november 2022). "История любви и секреты семейного счастья главы МИД Беларуси Владимира Макея и его жены актрисы Веры Поляковой". Komsomolskaja Pravda.
Hannibal Hamlin

Hannibal Hamlin (27. august 1809 Paris, Massachusetts – 4. juuli 1891 Bangor, Maine) oli Ameerika Ühendriikide poliitik, asepresident 4. märtsist 1861 4. märtsini 1865 president Abraham Lincolni valitsusajal. Ta oli esimene vabariiklane sellel kohal. Hamlin töötas enne poliitikukarjääri ajakirjaniku, advokaadi ja ohvitserina. 1840. aastatel oli ta USA Esindajatekoja liige. 1848–1857, 1857–1961 ja 1869–1881 oli ta Maine'ist valitud USA senaator. 1857 oli ta lühikest aega Maine'i osariigi kuberner. Pärast asepresidendi ametiaja lõppu töötas ta maksukogujana Bostoni sadamas.
Tailased

Tailased on Tai põhirahvas. Nad on peamiselt budistid. Maailmas elab 90 miljonit tailast. Nad kõnelevad tai keelt. Kairi Oja (18. september 2018). "Tai köök - eksootika, mis teeb vabaks". Postimees. Vaadatud 13.04.2019.
Margiti saar

Margiti saar (ungari keeles Margit-sziget) on Doonau jõesaar Budapesti XIII ringkonnas. Óbudai saar
Koit (tudengisatelliit)

Koit on Tallinna Tehnikaülikooli ehitatud tudengisatelliit. See toimetati kosmosesse 5. juulil 2019 Vostotšnõi kosmodroomilt kanderaketiga Sojuz. Satelliit vastab 1 ühiku suuruse kuupsatelliidi standardile, olles mõõtudega 10 cm x 10 cm x 10 cm. Satelliidi üheks eksperimendiks oli kõrgsagedusliku X-riba mikrolaineside testimine väikese satelliidiga. 21. novembril 2020 õnnestus teadlastel juhuslikult satelliidiga ühendus leida, kui antennid ja seadmed olid Hämarikuga sidepidamise seadistustel. Koit tiirles orbiidil 530 km kõrgusel kiirusega 7,6 km/s. Koit lõpetas oma eksistentsi 1. aprillil 2024. aastal, kui ta atmosfääri ülakihtidesse laskununa seal ära põles. Hämarik (tudengisatelliit). Lennutati orbiidile septembris 2020. Raadioühendus saadi 15. novembril 2020. Jaan-Juhan Oidermaa. "Tehnikaülikooli uue tudengisatelliidi start läks edukalt". ERR. Vaadatud 1. oktoobril 2019. 26. november 2020, 17:10, Tehnikaülikoolil õnnestus luua side teisegi kadunuks kuulutatud satelliidiga, postimees.ee 17. november 2020, 14:34, Indrek Ojamets, Teadlased said ühendust satelliidiga Hämarik, err.ee Tallinna Tehnikaülikooli tudengisatelliidi koduleht "TTÜ teadlased pole orbiidile lennanud satelliidiga Koit ühendust saanud" ERR Novaator, 6. märts 2020
Óbudai saar

Óbudai saar või Hajógyári saar (ungari keeles Óbudai-sziget ja Hajógyári-sziget) on Doonau jõesaar Budapesti III ringkonnas. Saarel toimub Szigeti festival. Margiti saar
Mabel

Mabel Alabama-Pearl McVey (sündinud 20. veebruaril 1996) on Suurbritannia laulja ja laulukirjutaja. 2017. aastal ilmus tema esimene läbilöögisingel „Finders Keepers“, mis jõudis UK Singles Chart edetabelis kaheksandale kohale. Tema debüütstuudioalbum „High Expectations“ ilmus 2. augustil 2019, see jõudis Suurnritannia albumite edetabelis kolmandale kohale. Sellelt albumilt pärinevad ka tema hittsinglid „Don't Call Me Up“ ja „Mad Love“. Mabel on pälvinud arvukalt auhindu ja tunnustusavaldusi, sealhulgas Premios 40 Principalese parim rahvusvaheline artist (2019) ja Briti muusikaauhind briti naissoost sooloartistile (2020). Mabel Alabama-Pearl McVey sündis 20. veebruaril 1996 Hispaanias Málagas. Ta on Rootsi laulja Neneh Cherry ja Suurbritannia plaadiprodutsendi Cameron McVey tütar. Tema kasuvanaisa on Ameerika Ühendriikide džässtrompetist Don Cherry ja poolvend on Mattafixi endine laulja Marlon Roudette. Mabel Alabama-Pearl McVeyl on Suurbritannia, Rootsi ja Hispaania kodakondsus. Mabeli karjäär algas 2015. aastal debüütsingliga "Know Me Better". 2017. aasta 26. mail andis ta koos briti räppari Kojo Fundsiga välja singli "Finders Keepers", mis pääses Suurbritannia singlite edetabeli (UK Singles Chart) esikümnesse. Singliga samal päeval ilmus ka tema esimene debüüt EP "Bedroom". 13. oktoobril ilmus mixtape "Ivy to Roses". Mabel oli Harry Stylesi Euroopa turnee soojendusartist. Pärast Stylesi algas Mabeli enda Euroopa ja Suurbritannia turnee. 2018. aastal ilmus singel "Ring Ring" koostöös Ameerika räppari Rich the Kidi ja briti DJ Jax Jonesiga. Seejärel andis Mabel uuesti välja oma mixtape'i "Ivy to Roses" koos uue kaanekujundusega ja lauludega, mis olid avaldatud pärast esimest väljalaset. Hiljem samal aastal kirjutas ta tüdrukuteansamblile Four of Diamonds loo "Blind". 2019. aasta 18. jaanuaril ilmus Mabeli ülemaailmne hittsingel "Don't Call Me Up", mis jõudis Suurbritannia singliedetabelis 3. kohale ja UK R&B Chart edetabelis esikohale. Sama aasta 20. veebruaril toimunud Briti muusikaauhindade galal oli Mabel nominent kategoorias "British Breakthrough Act", kuid ei võitnud seda auhinda. 7. juunil andis ta välja laulu "Mad Love", mis on tema debüütstuudioalbumi "High Expectations" teine singel. Esialgu jõudis singel see laul Briti muusikaedetabelites 18. kohale, kuid hiljem tõusis 8. kohale. Albumi promomiseks algas High Expectations Tour turnee, mille käigus esines ta Põhja-Ameerikas, Euroopas ja Suurbritannias. 20. septembril ilmus Hollandi DJ Tiësto ja Mabeli koostöösingel "God Is a Dancer". 2020. aastal kaverdas Mabel koos Sigridi, Dua Lipa, Rita Ora ja paljude teistega BBC Radio 1 otseetris Foo Fightersi laulu "Times Like These". See korraldati BBC Radio 1 projekti "Stay at Home" raames seoses koroonapandeemiaga.  Pikemalt artiklis Mabeli diskograafia "High Expectations" (2019)
Looküla

Looküla on küla Harju maakonnas Anija vallas. Maa-amet, vaadatud 21.11.2020. Statistikaameti statistika andmebaas, vaadatud 31.08.2023. Eesti haldus- ja asustusjaotuse klassifikaator, vaadatud 9.06.2014.
Karsten Warholm

Karsten Warholm (sündinud 28. veebruaril 1996) on Norra kergejõustiklane ja olümpiavõitja, kes võistleb sprindidistantsidel tava- ja tõkkejooksus. 2021. aasta 1. juulil Oslos ületas ta 29 aasta vanuse maailmarekordi 400 meetri tõkkejooksus, ajaga 46,70. Eelmine rekord 46,78 oli 1992. aastast Kevin Youngi nimel. 2020. aasta suveolümpiamängudel Tokyos võitis ta 400 meetri tõkkejooksu ajaga 45,94 sekundit, ületades enda nimel olnud maailmarekordi üle kolmveerandi sekundiga. Ta on tulnud 400 meetri tõkkejooksus kolmekordseks maailmameistriks (2017, 2019 ja 2022) ning kahekordseks Euroopa meistriks 2018 ja (2022). Warholm tuli 2013. aastal Donetskis kuni 18-aastaste maailmameistriks kaheksavõistluses tulemusega 6451. Ta sai 2014. aastal Eugene'is toimunud kuni 20-aastaste maailmameistrivõistlustel kümnevõistluses 10. koha. 2014. aasta Euroopa meistrivõistlustel Zürichis jooksis ta 400 m jooksus eeljooksus aja 46.73 ja poolfinaali ei pääsenud. Ta võitis 2015. aastal Eskilstunas kuni 20-aastaste Euroopa meistrivõistlustel hõbemedali nii 400 meetri jooksus ajaga 46,50 kui ka kümnevõistluses 7764 punktiga. 2016. aasta Euroopa meistrivõistlustel Amsterdamis sai Warholm 400 m tõkkejooksus kuuenda koha. 2016. aasta suveolümpiamängudel Rio de Janeiros jõudis ta 400 m tõkkejooksus poolfinaali. 2017. aastal Bydgoszczis tuli ta kuni 23-aastaste Euroopa meistriks 400 meetri tõkkejooksus ajaga 48,37 ja võitis hõbemedali 400 meetri jooksus ajaga 45,75. Londonis peetud 2017. aasta kergejõustiku maailmameistrivõistlustel tuli Warholm maailmameistriks 400 m jooksus ajaga 48,35 ja 2019. aasta Doha maailmameistrivõistlustel ajaga 47,42. 2018. aastal tuli ta Berliinis Euroopa meistriks 400 m tõkkejooksus Norra rekordiga 47,64. 400 meetri jooksus oli ta seal kaheksas. 2019. aastal Euroopa sisemeistrivõistlustel Glasgow's tuli ta Euroopa sisemeistriks 400 m jooksus Euroopa rekordit korda ajaga 45,05. Lisaks 400 meetri tõkkejooksule kuulub Warholmile ka maailmarekord 300 meetri tõkkejooksus – 33,26. Karsten Warholm Rahvusvahelise Kergejõustikuliidu kodulehel (inglise) Karsten Warholm veebisaidil Olympedia (inglise)